ועדת הכספים, כנסת 25, פרוטוקול מספר 15, 2022-12-26 00:00

משה גפני: בוקר טוב

משה גפני:  אני מתכבד לפתוח את ישיבת ועדת הכספים

משה גפני:       הצעות לסדר, בבקשה, אבל אם אפשר בקצרה כי אני רוצה לסיים היום מוקדם בגלל ההלוויה של הרב דרוקמן ז"ל

משה גפני:  ולדימיר, בבקשה

ולדימיר בליאק: תודה רבה, אדוני היושב-ראש

ולדימיר בליאק:  בוקר טוב

ולדימיר בליאק:  למען האמת מתרחשים פה בשבוע–שבועיים האחרונים הרבה מאוד אירועים מוטרפים, מופרעים – כל אחד יגדיר אותם כפי שהוא רוצה

ולדימיר בליאק:  אבל מכיוון שאני מכבד את המקום הזה, את ועדת הכספים, אני רוצה לדבר על כלכלה

ולדימיר בליאק:       בשבוע שעבר במגזין אקונומיסט, שהוא אחד המגזינים המובילים בעולם בתחום הכלכלי, פורסם דירוג כלכלות העולם לשנת 2022, ובדירוג הזה מדינת ישראל מדורגת במקום הרביעי בעולם בשנת 2022, שזה הישג משמעותי מאוד, שמוכיח שבניגוד לכל מה שנאמר במערכת הבחירות ניהלנו בשנה האחרונה את כלכלת ישראל במקצועיות, באחריות וגם הגענו להצלחות שמוכרות על ידי הקהילה הבין-לאומית

ולדימיר בליאק:       בנוסף, אתמול פורסם כי בשנת 2022 הייצוא הישראלי גדל ב-10% ולראשונה הוא חוצה את הרף של 16 מיליארד שקלים

ולדימיר בליאק:  גם זה הישג מרשים מאוד לכל הדעות, שוב, בניגוד לכל מה שנאמר במהלך מערכת הבחירות על ידי הקואליציה המתהווה

ולדימיר בליאק:  ניהלנו את כלכלת ישראל בצורה מעוררת כבוד והערכה גם בקהילה הבין-לאומית

ולדימיר בליאק:      עכשיו כשאני קורא את ההסכמים הקואליציוניים שמסתמנים, שחלקם נחתמו וחלקם עדיין לא נחתמו, אני לא רואה את הדאגה לעתיד כלכלת ישראל

ולדימיר בליאק:  בעיקר אני רואה את שוד הקופה הציבורית

ולדימיר בליאק:  במקום מלחמה בעוני מציעים לנו חלוקת תלושי מזון, שלא מוציאה אף אדם ממעגל העוני

ולדימיר בליאק:  במקום עידוד התעסוקה אני רואה חלוקת קצבאות לבוחרים צעירים שמסרבים להשתלב בשוק העבודה

ולדימיר בליאק:  במקום רפורמה בחקלאות שתזניק את חקלאות ישראל קדימה ותוזיל את יוקר המחיה – הקפאת רפורמה בחקלאות, שקצת מוזר לי שאנשי הליכוד, שהיא מפלגה לאומית ליברלית, מסכימים לדבר הזה

משה גפני: רק ביקשתי אם אפשר לא להאריך בדברים

משה גפני:  המסר ברור

ולדימיר בליאק: לכן חבל מאוד שהממשלה החדשה מחזירה את כלכלת ישראל אחורה

ולדימיר בליאק:  אני מקווה מאוד שהדבר הזה ישתנה

ולדימיר בליאק:  תודה רבה

מיכאל ביטון: אדוני היושב-ראש, אני רוצה להתעסק בחיים עצמם ובכאב של האזרחים ולא בפוליטיקה

מיכאל ביטון:  רק הוועדה הזאת בימים האלה עוד יכולה לעשות עבודה מהותית, אז אני מבקש שתכנס אותה בדברים הבוערים

מיכאל ביטון:  שלחתי שלושה מכתבים לוועדה וליושב-ראש לנושאים דחופים

מיכאל ביטון:       נושא אחד הוא פקיעת תוקף של  נקודות זיכוי במס למשפחות לילדים

מיכאל ביטון:  נתנו זיכוי כזה

מיכאל ביטון:  זה עוזר להם במאות שקלים בחודש, אפילו ביותר

מיכאל ביטון:  זה פוקע בינואר

מיכאל ביטון:       נושא שני, ענף ההטלה נמצא במשבר ונפגעים במיוחד עולים מבוגרים עם מכסת ביצים - - -     

ולדימיר בליאק: וגם מענק עבודה

מיכאל ביטון: נכון

מיכאל ביטון:   מענק עבודה עוד אפשר לפתור כי הוא דו-שנתי, אבל זה חל בינואר, פוגע בינואר

מיכאל ביטון:  הוא צודק, וגם פוקע התוקף למענקי עבודה למקבלי שכר נמוך

מיכאל ביטון:  זה אותה תוספת שנתנו ביוקר המחיה וחייבים להביא את זה

מיכאל ביטון:       נושא שני, ענף ההטלה נמצא במשבר

מיכאל ביטון:  לולנים מבוגרים עם לול ישן, לא מצאו להם פתרון

מיכאל ביטון:  סוגרים להם את זה ברגולציה ללא פתרון

מיכאל ביטון:       נושא שלישי הוא רכבים חשמליים – הפסיקו לעודד לקנות אותם

מיכאל ביטון:  מייקרים את המיסוי שלהם בינואר

מיכאל ביטון:  זה מיותר

משה גפני: זה מחר על סדר היום, אם לא תתבטל הישיבה מחר

מיכאל ביטון: לא לבטל

משה גפני: זה לא תלוי בנו

מיכאל ביטון: היושב-ראש, תדע לך שבימים האלה אף אחד לא עוסק בנושא הזה

משה גפני: אבל מלשכת היושב-ראש יכולים לבטל לי את הישיבה בגלל המליאה

מיכאל ביטון: אני יודע

מיכאל ביטון:  אנחנו צריכים בכל הימים האלה כשהמדינה מדשדשת לעסוק בדברים

משה גפני: זה מחר על סדר היום

מיכאל ביטון: תודה רבה

אחמד טיבי: תודה

אחמד טיבי:  אני מדבר בתור חבר כנסת אבל גם בעיקר בתור רופא

אחמד טיבי:       שמעתי את ההצהרות של חברת הכנסת סטרוק, שמיועדת להיות שרה בממשלה הבאה, וחשבתי על מספר מקרים, על אלפי מקרים, אולי מאות אלפי מקרים

אחמד טיבי:  למשל חשבתי על הרב דרוקמן שהיה מאושפז בבית חולים

אחמד טיבי:  אני בטוח שבצוות שטיפל בו היו או רופא ערבי או אחות ערבייה, והם לא חשבו לרגע שהוא אבי פרויקט ההתנחלויות אלא טיפלו בו באופן מסור

אחמד טיבי:  אני חושב שגם רופאים ערבים וגם רופאים יהודים בבתי חולים נותנים טיפולים בלי לחשוב מה הרקע האידיאולוגי או מה העמדות או השיוך הפוליטי, או הגזע, או הדת של המטופל

אחמד טיבי:  כך צריך להיות, זו שבועת הרופאים

אחמד טיבי:  אני בטוח שאם גברת סטרוק תצטרך טיפול רפואי אין ספק שגם רופאים או אחיות ואחים ערבים יתנו לה את הטיפול הדרוש באופן המסור ביותר, למרות שהיא פשיסטית

משה גפני: תודה רבה

משה גפני:  אני חייב להגיד, מכיוון שאמרת את הדבר הזה, לפני שנתיים וחצי הייתי בבית החולים עם אירוע לב והרופא שטיפל בי היה ד"ר זחאלקה, שאנחנו חברים עוד לפני שהוא טיפל בי ואנחנו חברים גם אחרי כן

משה גפני:  הוא רופא ערבי

משה גפני:  הוא מנהל את היחידה לטיפול נמרץ בבית החולים מעייני הישועה

משה גפני:  הוא ראה את הבדיקה שלי ואז אמר: תגיד לי, זו בדיקה שלך? אמרתי לו: כן

משה גפני:  למה? הוא אמר: אתה בהתקף

אחמד טיבי: יכול להיות שבגלל שהוא חושב שאתה בקואליציה הזאת הוא הבין שזה התקף

משה גפני: אני לא הרגשתי שום דבר

משה גפני:  מזל שהוא היה שם והוא ראה את זה

משה גפני:  אני באתי סתם לבדוק משהו

משה גפני:  אבל אני חבר שלו מאז ומתמיד, לא רק מהיום

אחמד טיבי: והוא רופא טוב

משה גפני: הוא רופא מעולה

ינון אזולאי: קודם כול, אנחנו מברכים את אירית שלהבת

ינון אזולאי:  היא היום פורשת

ינון אזולאי:  היא רשמת פרלמנטרית שנמצאת פה כבר 30 שנים

ינון אזולאי:  היא אמרה שהיא רואה אותי כדור שני

ינון אזולאי:  שהקדוש ברוך הוא יעזור ושיהיה לך למה לקום בבוקר, עם הרבה חשק

ינון אזולאי:  תמשיכי לאהוב את כולם, וכולם יאהבו אותך

ינון אזולאי:  שתהיה לך ברכה והצלחה מתוך בריאות, נחת ושמחה, כמו שפה תמיד היית שמחה

מיכאל ביטון: אמן

מיכאל ביטון:  מכולנו

מיכאל ביטון:  באמת מרגש

משה גפני: תדעי שאת מתחילה עכשיו את החיים

ינון אזולאי: עשית רק 50% מן החיים

אחמד טיבי: כחבר כנסת ותיק שמכיר אותה, שישב לידה שנים רבות, גם פה וגם שם – היא רשמת מעולה, בן אדם מעולה

אחמד טיבי:  תודה רבה

אחמד טיבי:  בהצלחה

ינון אזולאי: דרך אגב, היא רשמה את הדברים של כולם

מיכאל ביטון: גפני, היא בחרה את הוועדה שלך להיות הוועדה המסכמת שלה

משה גפני: שיהיה לך בהצלחה

משה גפני:  אנחנו נתגעגע אליך

משה גפני:  תודה רבה

אירית שלהבת: תודה לכם

אירית שלהבת:  אני כבר מתגעגעת

משה גפני: אנחנו עוברים לסעיף הראשון בסדר היום: אישור מוסדות ציבור לעניין סעיף 46 לפקודת מס הכנסה

משה גפני:       אני רוצה להגיד לחברי הוועדה, מאז שאני עומד על דעתי כאן בוועדה, גם לא בתור יושב-ראש, הצבעתי תמיד בעד אישור מוסדות ציבור

משה גפני:  המדינה במקום לתת תקציב לעמותות השונות מן הסוגים השונים נותנת פטור ממס על תרומות

משה גפני:       היו שני מקרים שהתנגדתי, לגבי שתי עמותות של המיסיון, שאני סברתי שהמדינה לא צריכה לעזור להן, עם כל הכבוד

משה גפני:  הבאתי את זה לכאן לוועדה והייתה החלטה פה אחד של הוועדה

משה גפני:  אני זוכר שאפילו יאיר לפיד, ראש הממשלה הנוכחי - - -      

ולדימיר בליאק: כל הזמן אתה מזכיר את זה

משה גפני: יש חברי כנסת חדשים שחושבים שאולי אני מדבר פה על איזה משהו דתי

משה גפני:  לא

משה גפני:  אני מדבר האם מדינת ישראל צריכה לסייע להם

משה גפני:       עשינו כאן בוועדה נוהל לגבי העניין הזה ובאמצעות הנוהל הזה גם הצבענו וההחלטה הייתה פה אחד שלא לאשר להם את סעיף 46

משה גפני:       ואז בא בית המשפט, הם עתרו לבית המשפט, ובית המשפט מעל ראשה של הכנסת פה אחד, ללא מחלוקת וללא שעבר זמן, כפי שהם הרבה פעמים טוענים – רק שתדעו, כשיש מאבק על השאלה האם בית המשפט מתערב, האם הוא לוקח לעצמו סמכויות כאשר הוא בעצם עוקף את הכנסת, זאת אחת הדוגמאות הבולטות, בגלל שבזה לא הייתה מחלוקת בין נבחרי הציבור

משה גפני:  יש הסבר הגיוני, מובן ומלומד למה לא צריך לתת לעמותה של המיסיון את האישור לפי סעיף 46 של פטור ממס על תרומות

משה גפני:  בא בית המשפט מעל ראשנו והודיע לרשות המיסים: אתם חייבים לתת להם אישור לפי סעיף 46, כך בית המשפט החליט על פי דעתו, וכמובן גם היועץ המשפטי לממשלה שהיה בעניין הזה, שאני לא מבין עד היום למה, אני לא מבין למה הוא התערב, למה הוא פסל את הנוהל

משה גפני:       עשינו נוהל, שכדי לפסול עמותה יצטרכו לפחות שני-שלישים מחברי הוועדה, שמתוכם שליש מן האופוזיציה, כך שלא יכול להיות מצב שהוועדה תפסול מישהו על רקע פוליטי בגלל שצריך רוב גדול, ולא רק רוב גדול אלא גם צריך שחציו יהיו מן האופוזיציה

משה גפני:  אבל בית המשפט לקח לעצמו את הסמכות שאין לו

משה גפני:  התוצאה תהיה בסופו של דבר שאנחנו נאלץ להוריד להם סמכויות

משה גפני:  הדוגמה הזאת של המיסיון היא דוגמה בולטת, למה בית המשפט מתערב בהחלטה של הכנסת שנעשתה על פי נוהל מסודר עם היועצת המשפטית של הוועדה שהייתה אז, שהיום היא היועצת המשפטית של הכנסת

משה גפני:  הייתה החלטה של כולם ללא יוצא מן הכלל ובכל זאת הם התערבו בעניין הזה

משה גפני:      אני עובר לאישור מוסדות הציבור

יסמין פרידמן: אני מבקשת לשאול שאלה

יסמין פרידמן:  ברשימה פה יש את ישיבת נתיב אריה ורשום כאן שהשכר של המנכ"ל הוא 1

יסמין פרידמן: 2 מיליון שקלים לשנה

יסמין פרידמן:  האם זאת טעות או באמת זה השכר?     

משה גפני: נגיע לזה ונשאל את ארז אורעד

משה גפני:  הוא יודע

משה גפני:  אני לא יודע

אימאן ח'טיב יאסין: קודם כול, בוקר טוב לכולם

אימאן ח'טיב יאסין:  נכנסתי בסוף דבריך

אימאן ח'טיב יאסין:  דיברת על המיסיון

אימאן ח'טיב יאסין:  המיסיון זה עמותה נוצרית?      

משה גפני: לא

משה גפני:  יש כאן עמותות נוצריות שאנחנו מאשרים

אימאן ח'טיב יאסין: מה הכוונה במיסיון?      

משה גפני: הכוונה למיסיון, יהודים ששייכים לעדי ה', כל מיני גופים כאלה

משה גפני:  לכל הדעות, כולם היו נגד האישור, גם הסיעות הערביות

אימאן ח'טיב יאסין: אני רוצה להבין

אימאן ח'טיב יאסין:  אני יושבת כאן

אליהו דלל: מיסיון זה למעשה המרת דת

אליהו דלל:  הם רוצים להמיר את הדת לנצרות

משה גפני: אימאן, אין קשר לעניין

משה גפני:  אז דיברתי גם עם עאידה תומא סלימאן שהיא נוצרייה ודיברתי גם עם אחרים, שחשבו שאולי אני מדבר על הנושא הזה

משה גפני:  להיפך לחלוטין

משה גפני:  אני לא מדבר על העניין הזה

משה גפני:  איש באמונתו יחיה

משה גפני:  אנחנו לא נוגעים בכלל בעניין הזה

משה גפני:  השאלה האם המדינה צריכה לעודד כאלה שמעבירים אנשים על דתם, לאו דווקא יהודים

משה גפני:  בעבר הייתה ועדה בכנסת שנלחמה נגד התופעות הללו אבל היום כבר אין את זה

משה גפני:  זה הובא לדיון וכולם הצביעו פה אחד

ולדימיר בליאק: אגב, יש את הסוגיה, שלא פתורה עדיין, של סמכויות הוועדה

משה גפני: זה יבוא לדיון

ולדימיר בליאק: שיקול הדעת שלנו הוא חלש ואנחנו למעשה חותמת גומי בדיון הזה

משה גפני: אמרתי שעשינו נוהל

ולדימיר בליאק: מה המעמד של הנוהל הזה עכשיו?     

משה גפני: אמרתי להם: בסוף אני גם אוכל את הדגים הסרוחים וגם עף מן העיר

שולמית אלוני: בכנסת ה-24 קיבלה הוועדה החלטה לנוכח החלטת בית המשפט

שולמית אלוני:  בהתאם להחלטת בית המשפט, שדיבר על כך שלוועדת הכספים, כמו גם לשר האוצר, יש שיקול דעת חלש ולא מהותי, תוקן הנוהל באופן שבו הושמט החלק שהתייחס למחלוקת הציבורית

משה גפני: ולדימיר, אני אתך

משה גפני:  אני לא יודע אם אהיה אתך בסוף, בקריאה השנייה והשלישית, אבל אני אתך, שצריך לשנות את המצב הזה

ולדימיר בליאק: אנחנו מסכימים שצריך לשנות, רק צריך להסכים על נוסח השינוי

משה גפני: נכון

ולדימיר בליאק: גם לי לא נוח עם המצב הזה

משה גפני: המסקנה שיש לי מן העניין הזה – אני לא יודע מה המסקנה שלך – היא שבית המשפט מתערב בדבר לא לו

ולדימיר בליאק: בזה אנחנו חלוקים

ולדימיר בליאק:  אבל לגבי המצב של הוועדה – בזה אנחנו מסכימים

משה גפני: אין בעיה

משה גפני:  אני מסכים אתך ואנחנו נצטרך לתת על כך את הדעת

משה גפני:  אי אפשר להשאיר את המצב כמות שהוא

משה גפני:  אני בעד לתת אישור לפי סעיף 46 ולפי סעיף 61

משה גפני:  זה עוזר לכל הגופים האלה, שהמדינה לא עושה את זה

ולדימיר בליאק: אז תתמוך בהצעת החוק שלי מן הקדנציה הקודמת

משה גפני: כל אחד ומסקנתו הוא

ינון אזולאי: רצינו לתמוך אבל הם לא הספיקו להביא את זה

משה גפני: ארז אורעד, בבקשה

ארז אורעד: בוקר טוב לכולם

ארז אורעד:  שמי ארז אורעד, רואה חשבון, מנהל היחידה למוסדות ציבור ומלכ"רים

ארז אורעד:  אני מתכבד להביא בפני חברי הכנסת הנכבדים וכבוד היושב-ראש הרב גפני לאישורכם את אישור מוסדות ציבור לעניין סעיף 46 לפקודת מס הכנסה

ארז אורעד:  הרשימה מספרה 2022-016846

ארז אורעד:  אנחנו מציעים לאשר אותם כמוסדות ציבור לעניין הסעיף שבנדון

ארז אורעד:  תוקף אישור המוסדות שברשימה הוא מיום האישור של ועדת הכספים ועד לתום שנתיים משנת המס

ארז אורעד:  הם יוארכו בכל פעם לשלוש שנים נוספות מבלי צורך להחזירם לוועדת הכספים

משה גפני: הכול בסדר? למוסדות יש אישור ניהול תקין?     

ארז אורעד: יש להם את כל האישורים

ארז אורעד:       דרך אגב, סליחה שאני פותח כאן חלון, צריך לחשוב על ההתנהלות הזאת שקיבלתם החלטה עליה

ארז אורעד:  ההתנהלות הזאת לא הייתה מקובלת עלינו בכנסת הקודמת

ארז אורעד:  אני חושב שצריך לחשוב מחדש על ההתנהלות, כי כל המידע נמצא היום באתרים שאנחנו העמדנו לרשותכם

ארז אורעד:      בעניין אישור ניהול תקין – בנימין למקין מרשם העמותות הודיע לי כרגע - - -      

טמיר כהן: בנימין למקין התקשר אלינו והודיע שהוא חולה ואישר לנו שמבחינתו זה בסדר

ארז אורעד: למען הסדר הטוב, שייאמר וירשם בפרוטוקול, לכל מוסדות הציבור יש או אישור ניהול תקין או אישור הגשת מסמכים

ארז אורעד:  ולדימיר, אתה זוכר מה זה הגשת מסמכים

ארז אורעד:  במקרה שיש להם אישור הגשת מסמכים זה בדרך כלל עמותות חדשות שנמצאות אצלנו במבחן

ארז אורעד:  הם מקבלים אישור לשנה אחת בלבד, שבמהלכה אנחנו בודקים אותם ואם יש צורך אנחנו מאריכים להם את האישור

ארז אורעד:       זאת הרשימה הראשונה

ארז אורעד:  ברשימה השנייה נדון אחר כך, לאחר שתאשרו את הרשימה לעניין סעיף 46 לפקודת מס הכנסה

יסמין פרידמן: ברוב העמותות שמופיעות ברשימה, לגבי מקבלי שכר כתוב שאין נתונים

יסמין פרידמן:  לגבי חלקן כתוב שאין מקבלי שכר, שזה מרשים מאוד

יסמין פרידמן:  ופתאום אני רואה פה עמותה שבה השכר למנכ"ל הוא כ-100,000 שקל בחודש

ארז אורעד: יש לי הסבר לזה

ארז אורעד:  זה מופיע גם ברשימה הזאת וגם ברשימה השנייה, כי העמותה הגישה בקשה לעניין סעיף 61 בשביל לקבל אישור רטרואקטיבי

ארז אורעד:  ארחיב על זה בהמשך

ארז אורעד:  בישיבת "נתיב אריה" הסתבר שהמנכ"ל פרש בשנה  הזו

ארז אורעד:  מה שמופיע שם זה מענק הפרישה שלו

ארז אורעד:  זה פריט מס' 25

ארז אורעד:       דרך אגב, אתם יכולים לבדוק, יש לנו את אתר גיידסטאר של רשם העמותות וכל הנתונים שאני אומר כאן, ויותר מהם, מופיעים שם

יסמין פרידמן: התשובה שלך יותר ממקובלת

ולדימיר בליאק: יש לי שאלה

ולדימיר בליאק:  בעמותה מס' 53 ברשימה הגדולה, מחזור ההכנסות שמופיע הוא 8,500 שקל

ארז אורעד: זאת עמותת "בנערינו נלך"

ולדימיר בליאק: בעוונותיי אני זוכר שאחד התבחינים שלכם היה הרף של המחזור

ולדימיר בליאק:  לדעתי זה היה 30,000 שקל

ארז אורעד: ארענן את זיכרונך

ארז אורעד:  אתה באמת היית בפרקטיקה כרואה חשבון

ארז אורעד:  היו כללים של החשב הכללי, שקבע שהוצאות הנהלה וכלליות יכולות להגיע עד 22

ארז אורעד: 5%

ולדימיר בליאק: לא, אני מדבר על מחזור הכנסות

ארז אורעד: לגבי מחזור ההכנסות אין לנו שום מגבלה

ולדימיר בליאק: אני זוכר שהייתה מגבלה של 30,000 שקל

ארז אורעד: בעמותה הזאת אנחנו רואים שהמחזור שהם הציגו בפנינו – יש לנו בעמותה הזאת 32,000 שקל, אני רואה את זה ברישומים שלנו

ארז אורעד:  מכיוון שלעמותה הזאת יש רק אישור להגשת מסמכים הם עדיין לא הגישו דוחות ואין ביטוי למחזור

ארז אורעד:  יש לה מחזורים גדולים

ארז אורעד:  אנחנו בודקים את זה לפי המאזן שמגישים לנו

ארז אורעד:  חשבתי שאתה מדבר על נושא מחזור ההוצאות אבל זה משהו אחר, ביטלנו את זה

ולדימיר בליאק: יש לי הערה כללית

ולדימיר בליאק:  יש כאן ברשימה בסביבות 30 עמותות שלגביהן לא מופיע מחזור לשנת 2021

ולדימיר בליאק:  אני מבין שכנראה הן עדיין לא הגישו דוחות לשנת 2021, כי לפי הארכות של משרדי רואה חשבון לפעמים אפשר להגיש גם בפברואר 2023 וגם במרץ 2023

ולדימיר בליאק:  אני חושב שאולי כדאי לשקול את זה לגבי עמותות שמבקשות אישור לעניין סעיף 46, שיתכבדו ויקדימו את הגשת הדוחות

ינון אזולאי: אגב, תתבונן בגיידסטאר, יש שם דברים שמופיעים

ולדימיר בליאק: אני חושב שכן אבל עדיין

ולדימיר בליאק:  אני חושב ששווה לשקול את זה בתבחינים שלכם

ארז אורעד: הרב גפני, בכל פעם מחדש אזכיר את זה: הנתונים העדכניים, על מנת שלא יהיה פער זמן בין הדפסת הנתונים לישיבת הוועדה, בכנסת הקודמת ביקשתם להדפיס נתונים וזה יצא ממש ספר טלפונים

ארז אורעד:  בזכותי עברתם לטבלטים וזה מצוין

ארז אורעד:  יש לכם את כל הנתונים

משה גפני: אני לא עברתי לטבלט

משה גפני:  עוד נדבר על זה

ארז אורעד: מצוין, עוד יותר טוב שלא עברת

ארז אורעד:  רק זה מה שאני רוצה לשמוע, את ההבטחה הזאת, כי זה פשוט בלתי נסבל

ארז אורעד:  אם אתם רוצים אתן לכם מחר גם ספר טלפונים עוד יותר גדול, של 1,500 עמודים

משה גפני: ארז, אני לוקח את הדברים שלך ברצינות וחושב עליהם

ארז אורעד: תודה רבה

משה גפני: הייתה סיבה מיוחדת מדוע עשינו את זה

משה גפני:  אנחנו רוצים שזה יהיה מסודר

משה גפני:  נצטרך לשבת ולראות מה אנחנו עושים, במיוחד שבית המשפט מאוד מזלזל בכנסת, מאוד

משה גפני:  מה עוד יותר מן ההוכחה לדבר הזה?      

ינון אזולאי: לגבי עמותה מס' 13 – המחזור הוא 95,000 שקל

ארז אורעד: זאת עמותת "נועם עובדיה"

ינון אזולאי: למה זה מותנה? עם כזה מחזור גבוה איפה הבעיה שם? יש איזו בעיה אחרת?     

ארז אורעד: למרות שאתה רואה שיש שם מחזור מספק - - -     

שולמית אלוני: ארז, להבנתנו, לפי ההשלמות ששלחתם מדובר בטעות שזה נרשם לשנה

שולמית אלוני:  זה מה שאתם הגבתם כאשר ביקשנו את ההשלמות

ארז אורעד: אני רוצה לוודא את זה עוד פעם

ארז אורעד:  העמותה קיבלה בפער הזמן את אישור הניהול התקין שלה

ארז אורעד:  זאת אחת הסיבות

ארז אורעד:  היה לה גם מחזור קודם, שם היה לה 32,000 שקל

ארז אורעד:  לכן ייתכן וזה נרשם בטעות אבל המחזור הקודם היה 32,000 שקל כאשר המחזור לשנה הנוכחית הוא 102,000 שקל

ארז אורעד:  לשיקול ועדת הכספים אפשר לעשות את זה לשלוש שנים ולא לשנה

ארז אורעד:  אנחנו נמליץ על זה לשלוש שנים

שולמית אלוני: בעמותה מס' 13 אפשר לתקן

שולמית אלוני:  כתוב "מומלץ לשנה" וזה צריך להיות "לשלוש שנים"

שולמית אלוני:  לא צריכה להיות ההגבלה של שנה

ארז אורעד: אני מתלבט ביני לביני פה לידכם

ארז אורעד:  המחזור נכון להיום הוא 102,000 שקל ובשנה שעברה המחזור היה 32,000 שקל, שלמעשה עובר את הרף אבל פחות מ-50,000 שקל

ארז אורעד:  לכן אנחנו שמים אותם בבחינה

ארז אורעד:  אם היית שואלת אותי עוד פעם, לאור הנתונים שאני רואה פה הייתי משאיר את ההמלצה להשאיר אותם לשנה אחת בלבד

ולדימיר בליאק: כלומר אתם רוצים לראות בשנה הבאה אם הם לא נופלים בחזרה ל-32,000 שקל

ארז אורעד: דרך אגב, אל תחשבו שזה טרטור

ארז אורעד:  אני לא מביא אותם עוד פעם לשולחן ועדת הכספים

ארז אורעד:  אנחנו בודקים אותם אצלנו

מיכאל ביטון: גפני, אני רוצה לשאול אותך ואת ארז שאלה

מיכאל ביטון:  הקמתי כמה עמותות

משה גפני: רגע

משה גפני:  זה בסדר?     

מיכאל ביטון: כן

מיכאל ביטון:  אנחנו מאמצים את מה שאתה אומר

מיכאל ביטון:       יש לי שאלה עקרונית, שנדע לעתיד

מיכאל ביטון:  רוח הדברים של הרב גפני היא שכל עמותה שיש לה אישור ניהול תקין, שהיא הגונה ועושה טוב נעזור לה בסעיף 46 במועדה, בזמן שלה

מיכאל ביטון:  יש מצבים מיוחדים של הצלת חיים ואז אתה רוצה להאיץ את האישור לעניין סעיף 46 כי אין זמן במשהו ספציפי מאוד, יש מקרים חריגים כאלה

ארז אורעד: אני יכול להתייחס לזה

מיכאל ביטון: עוד לא סיימתי, כשאסיים תתייחס

מיכאל ביטון:  אנחנו אומרים פה גם לציבור: תעשו עמותה טובה, מתפקדת, הגונה, ישרה, שעומדת בקריטריונים, תבואו ודלתנו פתוחה לאישור לעניין סעיף 46, מכל הסוגים ומכל התחומים

מיכאל ביטון:  יש מצבים חריגים, כמו פגיעה בביטחון המדינה או בצביונה או איזה משהו שתידלק לנו נורה אדומה ויהיה דיון סוער יותר, אבל באופן כללי הקריאה כאן לעמותות היא: תעבדו נכון ותגיעו אלינו והמסלול יהיה הגון לכל העמותות מכל הסוגים

מיכאל ביטון:  היה חשוב לי להבהיר את הדבר הזה

משה גפני: אגב, הייתי בכמה אירועים שארגן המגזר השלישי מכל הסוגים

משה גפני:  אמרתי: אני הייתי פה כאשר המדינה הורידה מעצמה אחריות על הרבה דברים

משה גפני:  למשל האחיות בבתי הספר – המדינה הורידה את זה

משה גפני:  היא באה לכאן לוועדה לפני שנים רבות ואמרה שזה יהיה טוב יותר לתלמידים בגלל שאז יביאו אחיות מבחוץ

משה גפני:  זה לא טוב יותר ולא כלום

משה גפני:  אין היום אחות בבית הספר

משה גפני:  העמותות האלה, המגזר השלישי לוקח על עצמו את הדברים שהמדינה השילה מעצמה כדי לא לתת תקציב לעניינים הללו

משה גפני:  הפסיקו הרבה פעולות שאני עוד זוכר אותן כאן שהמדינה עשתה אותן

משה גפני:      רבותי, אני מבקש את אישור הוועדה למה שהביא ארז אורעד לעניין סעיף 46, על פי המספר שהוא הקריא

משה גפני:   מי בעד אישור מוסדות הציבור? ירים את ידו

משה גפני:  מי נגד? מי נמנע?     

משה גפני: בעד – רוב 

משה גפני: ההצעה אושרה לעניין סעיף 46

משה גפני:       עכשיו נעבור לאישור לעניין סעיף 61

אימאן ח'טיב יאסין: יש לי שאלה כללית

אימאן ח'טיב יאסין:  אני עוברת על הרשימה

אימאן ח'טיב יאסין:  הגעתי לעמותה מס' 100 ומשהו

ארז אורעד: הובאו 130 עמותות לאישור לעניין סעיף 46

אימאן ח'טיב יאסין: עברתי על הרשימה והגעתי עד עמותה מס' 110 או משהו כזה

ארז אורעד: זה מה שהספקת לדפדף? אתה רואה, כבוד הרב גפני, הנה עוד סיבה מדוע אנחנו חייבים לחזור לנוהל הקודם

משה גפני: עוד נדבר על זה

ארז אורעד: זה מה שנקרא להוציא עין לעצמי על מנת שיאמרו שלחמותי יש חתן עיוור

משה גפני: זה לא המקרה

ארז אורעד: רציתם להעניש אותנו והענשתם את עצמכם

משה גפני: לא, לא

שולמית אלוני: אף אחד לא ניסה להעניש

אחמד טיבי: אתה עומד לשמוע את השאלה שאתה שומע כבר כמה שנים, אותה שאלה

אחמד טיבי:  אתה מכיר את השאלה

ארז אורעד: אני מכיר אותה היטב

אימאן ח'טיב יאסין: גם אם אתה מכיר אותה, בכל זאת אגיד אותה

אימאן ח'טיב יאסין:  יש כאן 130 עמותות, שמתוכן אולי שלוש או ארבע עמותות ערביות

אימאן ח'טיב יאסין:  אני כל הזמן מקבלת פניות: מה קורה עם העמותה הזאת? מה קורה עם העמותה האחרת? אני רוצה לקבל עכשיו תשובה, שאני אדע אם זה נכון או לא נכון

אימאן ח'טיב יאסין:  התשובה שאני מקבלת: "אנחנו לא מוסרים מידע לחברי כנסת"

אימאן ח'טיב יאסין:  אנחנו נציגי ציבור

אימאן ח'טיב יאסין:  כאשר אני מביאה פרטים מדויקים, כאשר פונים אליי האחראים על העמותות, אני חושבת שמן הראוי לתת את התשובה גם לחבר כנסת

אימאן ח'טיב יאסין:  לא יכול להיות שיופיעו 130 עמותות שמתוכן רק עשיריות האחוז הן עמותות ערביות

אימאן ח'טיב יאסין:  מה עם העמותות האחרות?     

משה גפני: ארז אורעד, אני מציע – לפני שהוא ישיב, אני מקבל את התשובה שלו

משה גפני:  אם את רוצה לעשות את הדבר הנכון, לוודא האם יכול להיות שיש איזו בעיה שהעמותות הערביות מתקשות להגיש בקשה, אני מציע שתיקחי עמותות ערביות, אחת או שתיים, תעבירי לי את המידע עליהן

משה גפני:  אני חבר של ארז אורעד

משה גפני:  אני אבדוק את זה עד היסוד

אימאן ח'טיב יאסין: ככה זה עובד? צריך להיות חבר של ארז?     

משה גפני: לא, לא

משה גפני:  אמרתי את זה בבדיחה

משה גפני:  אני אומר לך, אבדוק את זה עד תום

משה גפני:  אני מכיר את ארז ואני מכיר את האגף

משה גפני:  יש להם בעיות, יש דברים

משה גפני:  אני חושב שהם לא עושים אפליה לעמותות ערביות אבל מכיוון שהעלית את זה, תגידי לי שם של עמותה אחת או שתיים שהן עמותות ערביות

משה גפני:  אני אבדוק את זה עם ארז ביחד ואני אחזור אליך עם תשובה

אימאן ח'טיב יאסין: אדוני היושב-ראש, אתה יודע שאני מכבדת אותך מאוד

משה גפני: תודה

משה גפני:  גם אני אותך

אימאן ח'טיב יאסין: אבל עצם התשובה שלך, שיכול להיות שעמותות ערביות מתקשות להגיש את המסמכים – יש דבר כזה בעולם אצל כולם, לא רק אצל עמותות ערביות

אימאן ח'טיב יאסין:  אני חושבת שהעמותות הערביות הגיעו למקום הזה, שיש להן את המומחיות ואת אנשי המקצוע שיודעים להגיש את המסמכים כפי שצריך

אימאן ח'טיב יאסין:  עצם נקודת הזינוק בדבר הזה עושה לי לא טוב

משה גפני: אבל עכשיו את פה בוועדה ומגיעות מידי פעם לפעם פניות לאישור לעניין סעיף 46

אימאן ח'טיב יאסין: אולי זה עידן אחר

אימאן ח'טיב יאסין:  נראה

אימאן ח'טיב יאסין:  בשנה שעברה פניתי על כמה דברים והתשובה שקיבלתי היא שאני לא יכולה לקבל תשובות

ולדימיר בליאק: מהניסיון שלי, אני גם מקבל הרבה מאוד פניות מעמותות

ולדימיר בליאק:  צריך לקחת בחשבון שהתהליך לוקח בין שישה לתשעה חודשים

ולדימיר בליאק:  לפעמים אנשים לא יודעים את זה

ולדימיר בליאק:  פשוט צריך לדעת

משה גפני: אני מסכים

משה גפני:  אני מקבל את אותן פניות, אולי אפילו יותר מאשר אחרים

ולדימיר בליאק: זה תהליך ארוך ולפעמים באמת יש בעיה עם המסמכים אבל האגף עובד בצורה מצוינת, בעיניי לפחות

משה גפני: אני יודע על כמה מקרים שפנו ללשכת שר האוצר ואנחנו לא היינו בעניין בכלל

משה גפני:  אמרו להם: "ועדת הכספים מעכבת"

נעמה לזימי: זה חלק מן השאלה

ולדימיר בליאק: לפעמים גם אנחנו מעכבים למשך חודשיים–שלושה, בשל כל מיני סיבות

נעמה לזימי: אנחנו עיכבנו גם בשמונה חודשים בכנסת הקודמת

משה גפני: נמצאים פה מנהל הוועדה והיועצת המשפטית

משה גפני:  אני רק יודע שכאשר מגיעה רשימה של ארז אורעד אני מיד נותן הוראה – יש נוהל, צריך בכל אופן יומיים ולהפיץ את זה בין חברי הוועדה – מיד להביא את זה

משה גפני:  אני לא מסתכל בכלל על הרשימה

שולמית אלוני: לפעמים צריך להשלים את הנתונים

שולמית אלוני:  הרבה פעמים הנתונים שמגיעים הם נתונים חסרים ואנחנו מבקשים השלמה

שולמית אלוני:  ארז, זה לא נעשה כעונש, בהתייחס למה שאמרת

מיכאל ביטון: אבל אולי יש פה הערה משמעותית שנובעת מן הדברים

מיכאל ביטון:  יש אנשים שלמדו לשכלל את העבודה שלהם עם העמותות והמגזר השלישי ואולי צריך לבנות גם בתוך הממשלה – אמרת שלפעמים העמותות האלה מחליפות את הממשלה ומשלימות את תפקידה של הממשלה

מיכאל ביטון:  הממשלה יכולה גם לעזור להן בתהליך, להדריך אותן

משה גפני: מיכאל, הן לא מחליפות את הממשלה

מיכאל ביטון: לפעמים

משה גפני: העמותות הללו, שלגביהן יש אישור לעניין סעיף 46, זה מי שהמדינה לא מממנת

מיכאל ביטון: אגלה לך סוד: יש לי תואר שני בניהול מלכ"רים מן האוניברסיטה העברית

מיכאל ביטון:  זה הנושא שלמדתי, ניהול מוסדות ללא כוונת רווח

משה גפני: תודה רבה

משה גפני:  ארז, בבקשה, בקצרה

ארז אורעד: נשמח להסתייע בניסיון שלך

ארז אורעד:       מהסוף להתחלה: חבר הכנסת ולדימיר בליאק דיבר על תהליך ארוך ומורכב של בין שישה לתשעה חודשים

ארז אורעד:  אני חייב לציין שהתהליך הזה, כפי שציינתי בפני ינון אזולאי, בעבר נמשך ארבע שנים בממוצע

ארז אורעד:  היו אז עמותות שבמשך שבע שנים לא ראו אפילו את ועדת הכספים

ארז אורעד:  כאשר אני הגעתי לתפקידי עברנו על הנהלים מול רשם התאגידים הקודם אייל גלובוס

ארז אורעד:  אמרתי: לא ייתכן שלוקח שנתיים לקבל אישור ניהול תקין

ארז אורעד:  עשיתי איתו נוהל: הגשת מסמכים ואנחנו נעשה את הבדיקה, על מנת לקצר את התהליך

ארז אורעד:  פתחנו חסמים

ארז אורעד:  עשינו את כל מה שצריך

משה גפני: בתקופה שלך הרשימות מגיעות בכמות הרבה יותר גדולה

ארז אורעד: תמיד אפשר להשתפר

משה גפני: ארז, למה אתה מפריע לי כשאני משבח אותך?     

ארז אורעד: מצוין, אז תמשיך, כבודו, אם זה תשבחות

ארז אורעד:  אני תמיד מרגיש מותקף פה

ינון אזולאי: ארז, מניסיון: תשמע בשתי האוזניים, באוזן אחת תשמע גם כשמפרגנים

ארז אורעד: לקחתי לתשומת ליבי

ארז אורעד:       חברת הכנסת אימאן ח'טיב יאסין, יעיד עליי גם חבר הכנסת אחמד טיבי, ששאל את השאלה הזאת עוד לפני שאימאן נכנסה לכנסת

ארז אורעד:  להיפך, אנחנו לא מקבלים אלינו מספיק עמותות מן המגזר הערבי לאישור

אחמד טיבי: הם יודעים שזה הליך קשה

ארז אורעד: ההליך עכשיו פחות קשה

משה גפני: אבל הוא עדיין קשה

ארז אורעד: אני יכול לציין שלאחרונה, חבר הכנסת אחמד טיבי, מאז שאתה הערת את ההערה, אנחנו רואים יותר ויותר עמותות מן המגזר הערבי שהגיעו לכאן, וגם בישיבות הקודמות שנערכו

ארז אורעד:  אימאן, לא פעם ולא פעמיים התקשרת אליי ועניתי לך בסבר פנים יפות

ארז אורעד:  עד שקיבלתי הערה שמפאת חובת הסודיות אסור לי להעביר לשום אדם שום פרט, אפילו לעניין ההתנהלות

ארז אורעד:  אני מוכן לקבל את הנוהל שהציע כבוד הרב גפני, שכל השאלות שיש לכם לגבי עמותות מסוימות, למה הן לא מקבלות אישור, יעברו דרך ועדת הכספים ואז תהיה פה שקיפות ואני לא אחטא בדברים אחרים שאני יכול לעשות

משה גפני: תודה רבה

אימאן ח'טיב יאסין: ארז, נתת לי תשובה בסבר פנים יפות, אני מעריכה את זה מאוד ולא אומרת שלא, אבל אף פעם לא קיבלתי תשובה לגבי העמותות עצמן

ארז אורעד: זה בדיוק מה שאני אומר

ארז אורעד:  טוב שאת מציינת את זה כאן כי אם הייתי נותן לך תשובה לגבי עמותות מחר היו לוקחים אותי לכלא

משה גפני: איזה כלא? מה כלא עכשיו?     

אימאן ח'טיב יאסין: אני נציגת ציבור

אימאן ח'טיב יאסין:  פונים אליי בבקשות

אחמד טיבי: איזה כלא? אתה לא חבר בקואליציה

מיכאל ביטון: ארז, אני לא מסכים אתך

מיכאל ביטון:  הוועדה הזאת בסוף מצביעה על אותן עמותות וכל הנתונים מוצגים לוועדה

מיכאל ביטון:  הסודיות זה לא מה שקורה כאן

מיכאל ביטון:  אם יש עמותה שתקועה בצינור צריך לתת תשובות, כי בסוף אתה מציג כאן את כל הנתונים

מיכאל ביטון:  לא אמרת כן או לא

מיכאל ביטון:  אתה אומר שאתה בודק כל דבר

מיכאל ביטון:  אם פנו בעניין עמותה מסוימת שמישהו טוען שנעשה לה עוול – התשובה על סודיות לא מקובלת

מיכאל ביטון:  אדם שסמכותו להכריע על גורל של עמותה, אם כן אישור לעניין סעיף 46 או לא אישור לעניין סעיף 46, הוא הסמכות כאן, אז אף אחד לא יגיד שיש סודיות בתהליך

משה גפני: לא יהיה דבר כזה

משה גפני:  די, מספיק

משה גפני:  לא יהיה ולא היה

משה גפני:  כאן לא היה דבר כזה

משה גפני:  פעמים רבות היו כאן הערות על עמותות מסוימות

משה גפני:  ארז היה אמור לענות תשובות והוא ענה תשובות וזה לפעמים נדחה לאחר מכן

משה גפני:  לא יהיה דבר כזה

מיכאל ביטון: בסדר גמור

נעמה לזימי: בגלל שרצו בכנסת הקודמת להעביר את החוק שמוציא את הסוגיה הזאת מוועדת הכספים, יש הרבה עמותות שממתינות כי יש איזשהו לחץ

נעמה לזימי:  לא הייתי בתחילת הדיון אז אני לא יודעת אם דיברתם על זה

נעמה לזימי:  חלקן פונות אליי

נעמה לזימי:      הרב גפני, אני רוצה להגיד משהו

נעמה לזימי:  חלק מן הנושאים שעוסקים בהם הם לא רק אחריות המדינה אלא גם נושאים חדשים שעמותות מאירות עליהם, כמו עמותה שפנתה אליי להעלאת המודעות לאנדומטריוזיס

נעמה לזימי:  זה מחלת נשים שצריך שתהיה לגביה יותר מודעות ולתת לה יותר משקל

נעמה לזימי:  למשל היא שמחכה

נעמה לזימי:       אני מחזקת את מה שמיכאל ביטון אמר, בגלל שזה כבר נעשה וכבר אימאן ומיכאל דיברו על זה

נעמה לזימי:  אם אנחנו פה מכריעים זה לא רק בקו האחרון להכרעה, לא רק כשצריך לתת את ה"וי", אלא גם ברצף

נעמה לזימי:  הרבה עמותות שפנו אליי בשנה האחרונה אמרו: למה אנחנו לא מקבלות אישור לעניין סעיף 46? למרות שיש להן מי שעוסקים בגיוס תרומות, בהגשת טפסים, הן מומחיות פי כמה מהרבה רשויות שאני מכירה שיש להן אנשים כאלה

נעמה לזימי:  יש סימני שאלה

נעמה לזימי:  ארז, אתם עושים עבודה מצוינת אבל היעדר שקיפות והבנה של מה המנגנונים שתוקעים לפעמים נותנים לזה גם גוון פוליטי ואני רוצה להגיד את זה

נעמה לזימי:  לכן אני מציעה לייצר אולי דרך מנגנון של ועדת הכספים, גם אם זה לא יהיה הכי שקוף, את ההבנה איפה הדברים תקועים

נעמה לזימי:  זה דבר חשוב

משה גפני: תודה

משה גפני:  נעמה, אמרתי כאשר לא היית כאן, אני חוזר ואומר, המציאות היא, מהניסיון שלי, כאשר זה מגיע לכאן אין דבר שמוסתר מן הוועדה

נעמה לזימי: מה שמגיע, נכון

משה גפני: אם משהו מוסתר זה גובל באני-לא-יודע-מה

ארז אורעד: הכול מגיע

משה גפני: התהליך הוא שפונים למשרד האוצר, לא אלינו, וזה עובר את הבדיקות של האגף בראשות ארז אורעד

משה גפני:  שם זה עובר

משה גפני:  שם צריך להיות בקשר עם ארז אורעד או עם אנשיו

משה גפני:  זה לוקח זמן רב

משה גפני:  בעבר זה לקח הרבה יותר זמן

משה גפני:  אחרי כן כשזה מגיע לוועדת הכספים, כשיש שאלות שואלים אותו

משה גפני:  אין דבר כזה כמו חיסיון

משה גפני:       התברר שהכוח שלנו והמעמד שלנו שנויים במחלוקת

משה גפני:  בעקבות פסיקת בית המשפט אנחנו צריכים לדון מחדש על מעמדה של ועדת הכספים, האם בכלל צריך את ועדת הכספים

משה גפני:  לפי דעתי אין שאלה בעניין הזה

משה גפני:  אני חולק על ולדימיר בעניין

משה גפני:  שנינו מסכימים שצריך לדון

ולדימיר בליאק: אבל צריך לדבר על זה, צריך לפתור את זה

משה גפני: צריך לדון בעניין הזה, ואנחנו נדון בו בעזרת השם

משה גפני:  אני חושב שלוועדת הכספים יש משמעות

משה גפני:  זה קרה מכיוון שהתחילו כאן ויכוחים על ימין ועל שמאל, מזה התחילה הבעיה

משה גפני:  בעבר זה לא היה, לא היו ויכוחים

משה גפני:  אישורים לעניין סעיף 46 הובאו לוועדת הכספים

משה גפני:  אני זוכר, הייתי חבר כנסת צעיר, זה היה מגיע לדקה אחת, היו מאשרים או לא מאשרים וממשיכים הלאה

משה גפני:  היום לא

משה גפני:  זה תמונת המצב

משה גפני:  בית המשפט גם נכנס לעניין בלי סמכות אחרי שאנחנו קיבלנו החלטה

משה גפני:  תודה רבה

ולדימיר בליאק: אבל אם אתה אומר שזה היה מגיע לדיון של דקה אחת אז יכול להיות שאין משמעות לוועדת הכספים

משה גפני: בסדר

משה גפני:  גם משרד האוצר יודע שיש עין פקוחה, אז הכול נראה אחרת

ולדימיר בליאק: אגיד לך מה הבעיה: עכשיו קיבלנו רשימה של 130 עמותות שפרוסה על פני 200 עמודים, אז גם אני, שיש לי קצת ניסיון, קשה לי להשתלט על הדבר הזה

ולדימיר בליאק:  אם היינו מקבלים רשימה של 30 או 40 אז היינו מקבלים אולי החלטה יותר מושכלת

משה גפני: ולדימיר, אנחנו נדבר על העניין הזה

ארז אורעד: פועל יוצא ממה שאתה אומר הוא שזה ייקח שבע שנים

משה גפני: אנחנו עוברים לאישור מוסדות ציבור לעניין סעיף 61

משה גפני:  ביקשתי לסיים מוקדם היום

ארז אורעד: אני מתכבד להביא בפני חברי ועדת הכספים הצעה לאישור מוסדות ציבור לעניין סעיף 61 לחוק מיסוי מקרקעין

ארז אורעד:  האישור הזה נמצא ברשימה שמספרה 2022-016848

ארז אורעד:  ברשימה הזאת נמצאת עמותה אחת, שהיא אותה עמותה שראינו בסעיף 46 ברשימה הקודמת

ארז אורעד:  אולי חברי הכנסת לא יודעים מה זה פטור רטרואקטיבי

ארז אורעד:  סעיף 61 נותן פטור ממס שבח, שזה המון כסף, או ממס רכישה

ארז אורעד:  לפעמים יש שם עמותות שעשו עסקה ולא ביקשו את הפטור

מיכאל ביטון: זה ניתן להם אוטומטית מעצם היותם עמותה או שזה דורש אישור?     

ארז אורעד: לאחר שהם מקבלים את האישור לפי בקשה לעניין סעיף 46 שהונח על שולחנה של ועדת הכספים הם מגיעים לזה

מיכאל ביטון: רק עמותות שיש להן אישור לעניין סעיף 46 זכאיות לפטור ממס שבח וממס רכישה?     

ארז אורעד: אלה שני חוקים נפרדים

ארז אורעד:  אישור לעניין סעיף 46 הוא מעתה ואילך

ארז אורעד:  יש כאן הסתמכות של גורם שלישי – אדם נותן תרומות והעמותה תחזיר לו את הזיכוי ממס

ארז אורעד:  כאן באישור לעניין סעיף 61 יש רק שני גורמים: רשות המיסים והעמותה

מיכאל ביטון: כל עמותה זכאית להטבה הזאת?     

ארז אורעד: כל עמותה זכאית להטבה הזאת

מיכאל ביטון: זה בא לכאן רק בגלל שזה רטרואקטיבית? אם זה לא היה רטרואקטיבית זה לא היה בא

ולדימיר בליאק: יש מגבלת זמן לגבי רטרואקטיביות? אם עשיתי עסקה לפני שבע שנים, או לפני 20 שנים?     

ארז אורעד: בעבר, לפני שהגעתי לכאן, זה היה ללא מגבלת זמן

ארז אורעד:  ראיתי עמותות שנתנו להם 20 שנים אחורנית וזה המון כסף

מיכאל ביטון: אז מה הייתה הטעות של העמותה שמובאת כאן לאישור?     

ארז אורעד: עשיתי נוהל חדש רק לגבי השנים הפתוחות

מיכאל ביטון: מה הייתה הטעות שיצרה מצב של תשלום רטרואקטיבי?     

אימאן ח'טיב יאסין: סליחה, לא שמעתי את מספר השנים

ולדימיר בליאק: רק לשנים הפתוחות מבחינת שומות מס, כלומר אחרי שלוש שנים כאשר השומות נסגרות

ארז אורעד: אסביר בקצרה

ארז אורעד:  עמותה מתחילה את חייה, מתחילה לעשות את הפעילות שלה

ארז אורעד:  בין יתר הפעילויות שלה באופן טבעי היא רוכשת מבנה והיא לא מודעת עדיין לכך שאם יש לה אישור לעניין סעיף 46 זה גם נותן לה פטור לעניין מס רכישה

ארז אורעד:  לאחר כמה שנים - - -     

מיכאל ביטון: אם היא הייתה מגלה את זה בזמן? נתחיל במסלול הרגיל

מיכאל ביטון:  היא יודעת בזמן את הזכאות שלה, אז היא הייתה מציגה לרשות המיסים את ההיבט הזה ולא משלמת

ארז אורעד: נכון, מראש

שולמית אלוני: נבהיר שאפשר לבקש את זה מראש, זה לא חייב להיות רטרואקטיבי

ארז אורעד: זה לא חייב להיות רטרואקטיבי

מיכאל ביטון: יש לי שאלה

מיכאל ביטון:  הרי הרישום שלה כעמותה ידוע ברשות המיסים אז לכאורה אוטומטית רשות המיסים אמורה לתת לה את ההטבה הזאת

ארז אורעד: יש קומה ראשונה וקומה שנייה

ארז אורעד:  בקומה הראשונה למעשה נותנים לך פטור ממס

ארז אורעד:  זה סעיף 9(2) לפקודת מס הכנסה

ארז אורעד:  רק מוסד ציבורי שזכאי להיות מוגדר כמוסד ציבורי שפטור לפי סעיף 9(2) יכול להגיש בקשה לאישור לעניין סעיף 46 לוועדת הכספים

ארז אורעד:  סעיף 9(2) נותן למשל גם פטור לרשויות מקומיות

מיכאל ביטון: אתה מדבר על סעיף 46

מיכאל ביטון:  אני מדבר על סעיף 61, על עניין הנכסים

ארז אורעד: מי שיש לו אישור לעניין סעיף 46 מקבל פטור גם לעניין סעיף 61, פטור ממס רכישה

מיכאל ביטון: ומי שאין לו?     

ארז אורעד: מי שאין לו צריך לבקש את הפטור לפי סעיף 61

מיכאל ביטון: ועדיין הוא יכול ליהנות מן ההטבה הזאת למרות שאין לו אישור לעניין סעיף 46?     

ארז אורעד: כן, רטרואקטיבית

משה גפני: תודה רבה

משה גפני:  מי בעד אישור העמותה לעניין סעיף 61? מי נגד? מי נמנע?     

משה גפני: בעד – רוב 

משה גפני: ההצעה אושרה

משה גפני:       ארז אורעד, אני מודה לך

משה גפני:  אנחנו עוד ניפגש לדון על כל המעמד הזה של ועדת הכספים ואישור לעניין סעיף 46, נקיים על זה דיונים ונצטרך להגיע להחלטה

ארז אורעד: תודה רבה לכולם

משה גפני: תודה רבה

משה גפני:  הישיבה נעולה